***Az ajánlattételi felhívás 1. sz. melléklete***

**Felolvasólap**

|  |  |
| --- | --- |
|  |  |
| Ajánlattevő neve: |  |
| Ajánlattevő székhelye: |  |
| Adószáma: |  |
| Cégjegyzésre jogosult / a szerződés aláírója |  |
| Bankszámlaszáma: |  |
| Telefon: |  |
| E-mail:  |  |
| Kijelölt kapcsolattartó: |  |
| Kijelölt kapcsolattartó elérhetősége (telefon, e-mail): |  |
| Az ajánlattevő által adott árajánlat (nettó Ft + Áfa = bruttó Ft): | nettó: FtÁfa: Ftbruttó: Ft |

Kelt: ……………………………..

|  |
| --- |
| …………………………………cégszerű aláírás |

***Az ajánlattételi felhívás 2. sz. melléklete***

**Nyilatkozat**

**„Budapest Főváros VIII. kerület Józsefvárosi Önkormányzat számára lakhatási ügyfélszolgálat tervezése a Práter u. 22-ben”** tárgyú, közbeszerzési értékhatárt el nem érő beszerzési eljárásban

Alulírott …………………….. társaság (ajánlattevő), melyet képvisel: ……………………………

**az alábbi nyilatkozatot tesszük:**

Nem állnak fenn velem / velünk szemben az alábbi kizáró okok, mely szerint nem lehet ajánlattevő, aki:

Az eljárásban nem lehet ajánlattevő, részvételre jelentkező, alvállalkozó, és nem vehet részt alkalmasság igazolásában olyan gazdasági szereplő, aki

*a)* az alábbi bűncselekmények valamelyikét elkövette, és a bűncselekmény elkövetése az elmúlt öt évben jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült:

*aa)* a Büntető Törvénykönyvről szóló 1978. évi IV. törvény (a továbbiakban: 1978. évi IV. törvény), illetve a Büntető Törvénykönyvről szóló 2012. évi C. törvény (a továbbiakban: Btk.) szerinti bűnszervezetben részvétel, ideértve a bűncselekmény bűnszervezetben történő elkövetését is;

*ab)* az 1978. évi IV. törvény szerinti vesztegetés, befolyással üzérkedés, befolyás vásárlása, vesztegetés nemzetközi kapcsolatokban, befolyás vásárlása nemzetközi kapcsolatokban, hűtlen kezelés, hanyag kezelés, illetve a Btk. XXVII. fejezetében meghatározott korrupciós bűncselekmények, valamint a Btk. szerinti hűtlen kezelés vagy hanyag kezelés;

*ac)* az 1978. évi IV. törvény szerinti költségvetési csalás, európai közösségek pénzügyi érdekeinek megsértése, illetve a Btk. szerinti költségvetési csalás;

*ad)* az 1978. évi IV. törvény, illetve a Btk. szerinti terrorcselekmény, valamint ehhez kapcsolódó felbujtás, bűnsegély vagy kísérlet;

*ae)* az 1978. évi IV. törvény, illetve a Btk. szerinti pénzmosás, valamint a Btk. szerinti terrorizmus finanszírozása;

*af)* az 1978. évi IV. törvény, illetve a Btk. szerinti emberkereskedelem, valamint a Btk. szerinti kényszermunka;

*ag)* az 1978. évi IV. törvény, illetve a Btk. szerinti versenyt korlátozó megállapodás közbeszerzési és koncessziós eljárásban;

*ah)* a gazdasági szereplő személyes joga szerinti, az *a)-g)* pontokban felsoroltakhoz hasonló bűncselekmény;

*b)* lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott;

*c)* végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;

*d)* tevékenységét felfüggesztette vagy akinek tevékenységét felfüggesztették;

*e)* gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;

*f)* esetében az ajánlatkérő bizonyítani tudja, hogy az adott eljárásban megkísérelte jogtalanul befolyásolni az ajánlatkérő döntéshozatali folyamatát, vagy olyan bizalmas információt kísérelt megszerezni, amely jogtalan előnyt biztosítana számára a beszerzési eljárásban, vagy korábbi beszerzési eljárásból ebből az okból kizárták, és a kizárás tekintetében jogorvoslatra nem került sor az érintett beszerzési eljárás lezárulásától számított három évig;

*g)* tekintetében a következő feltételek valamelyike megvalósul:

*ga)* nem az Európai Unió, az Európai Gazdasági Térség vagy a Gazdasági Együttműködési és Fejlesztési Szervezet tagállamában, a Kereskedelmi Világszervezet közbeszerzési megállapodásban részes államban vagy az EUMSZ 198. cikkében említett tengerentúli országok és területek bármelyikében vagy nem olyan államban rendelkezik adóilletőséggel, amellyel Magyarországnak kettős adózás elkerüléséről szóló egyezménye van, vagy amellyel az Európai Uniónak kétoldalú megállapodása van a közbeszerzés terén,

*gb)* olyan szabályozott tőzsdén nem jegyzett társaság, amely a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § *38. tényleges tulajdonos* pont *a)-d)* alpontja szerinti tényleges tulajdonosát nem képes megnevezni, vagy

*gc)* a gazdasági szereplőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik olyan jogi személy vagy személyes joga szerint jogképes szervezet, amelynek tekintetében a *gb)* alpont szerinti feltétel fennáll;

Nyilatkozom, hogy az általam képviselt szervezet az államháztartásról szóló 2011. évi CXCV. törvény 41.§ (6) bekezdése szerint átlátható szervezetnek minősül, figyelemmel a törvény 1.§ 4. pontjára.

Kelt: ……………………………..

|  |
| --- |
| …………………………………cégszerű aláírás |

***Az ajánlattételi felhívás 3. sz. melléklete***

**Ajánlattételi Nyilatkozat**

**„Budapest Főváros VIII. kerület Józsefvárosi Önkormányzat számára lakhatási ügyfélszolgálat tervezése a Práter u. 22-ben”**

tárgyú közbeszerzési értékhatárt el nem érő beszerzési eljárás vonatkozásában

Alulírott …………………….., mint a ………………… ajánlattevő (székhely: ………………) ……………. (*képviseleti jogkör/titulus megnevezése*) az ajánlattételi felhívásban foglalt valamennyi formai és tartalmi követelmény, utasítás, kikötés és műszaki leírás gondos áttekintése után az alábbi nyilatkozatot tesszük:

1. Elfogadjuk, hogy amennyiben olyan kitételt tettünk ajánlatunkban, ami ellentétben van ajánlattételi felhívással, vagy annak mellékleteivel, illetve azok bármely feltételével, akkor az ajánlatunk érvénytelen.
2. Kijelentjük, hogy amennyiben, mint nyertes ajánlattevő kiválasztásra kerülünk, a szerződést megkötjük, továbbá az ajánlattételi felhívásban, annak mellékleteiben rögzített szolgáltatást ajánlatban meghatározott díjért szerződésszerűen teljesítjük.
3. Tudatában vagyunk annak, hogy közös ajánlat esetén a közösen ajánlatot tevők személye nem változhat sem a beszerzési eljárás, sem az annak alapján megkötött szerződés teljesítése során. Annak is tudatában vagyunk, hogy a közös ajánlattevők egyetemlegesen felelősek mind a beszerzési eljárás, mind az annak eredményeként megkötött szerződés teljesítése során.
4. Kijelentjük, hogy az Önkormányzat klímavédelmi intézkedési tervét megismertük, a szerződés teljesítése során az intézkedési tervben foglaltaknak megfelelően járunk el.

Kelt: ……………………………..

|  |
| --- |
| …………………………………cégszerű aláírás |

***Az ajánlattételi felhívás 4. sz. melléklete***

**Titoktartási****Nyilatkozat**

**„Budapest Főváros VIII. kerület Józsefvárosi Önkormányzat számára lakhatási ügyfélszolgálat tervezése a Práter u. 22-ben”**

tárgyú

közbeszerzési értékhatárt el nem érő beszerzési eljárásban.

1. Alulírott …………………….., mint a ………………… ajánlattevő (székhely: ………………) ……………. (*képviseleti jogkör/titulus megnevezése*) nyertességem esetén tudomásul veszem, hogy az „**Budapest Főváros VIII. kerület Józsefvárosi Önkormányzat számára lakhatási ügyfélszolgálat tervezése a Práter u. 22-ben**” tárgyú közbeszerzési értékhatárt el nem érő beszerzési eljárásban foglalt feladataim ellátása során a tudomásomra jutott, bizalmasnak tekintett információkat titokként kezelem, azokat illetéktelen személynek nem adom át, nem teszem hozzáférhetővé, nem hozom illetéktelen személy vagy a nyilvánosság tudomására.
2. Vállalom, hogy a bizalmas információkat vagy azok részeit magam vagy illetéktelen személyek hasznára nem alkalmazom, abból felhatalmazás nélkül más bizalmas információt nem készítek, felhatalmazás nélkül az adatot nem másolom, nem sokszorosítom, abból kivonatot nem készítek, illetve ezek tartalmának rögzítésére semmiféle technikai vagy más eszközt nem alkalmazok.
3. Tudomásul vettem, hogy a bizalmas információt tartalmazó adathordozót a megismerési jog megszűnésekor (pl. szerződésben foglaltak teljesítése, a munkáltatóval fennálló jogviszonyom megszűnése stb.) ajánlatkérők részére köteles vagyok átadni.
4. Tudomásul vettem, hogy a titoktartási kötelezettség a szerződés lejáratát követően is a vonatkozó jogszabályban meghatározott ideig, de legalább öt évig terhel.
5. Tudomásul vettem, hogy a nyilatkozatban foglaltak megszegése miatt ajánlatkérők kártérítési és/vagy egyéb igényt érvényesíthetnek velem szemben.

Kelt: ……………………………………..

cégszerű aláírás

***Az ajánlattételi felhívás 5. sz. melléklete***

**FELADATLEÍRÁS**

**Lakhatási iroda és ügyfélszolgálat tervezési program**

Cél: Az Önkormányzat lakások bérbeadásával foglalkozó szervezeti egységének irodáinak és ügyfélszolgálatának elhelyezése a Práter u. 22. szám alatti ingatlanban.

Alapvető elvárás az ügyfelek számára nyitott ügyféltér, és a folyamatos háttérmunka helyszínének szétválasztása. Az ügyintézők rotációban látnák el az ügyfelezéssel járó feladatokat a földszinten. Minden munkatársnak kell, hogy legyen saját állandó munkaállomása a háttér irodai részen.

**Munkatársak várható száma összesen 20-24 fő**

* két vezető
* 18-20 ügyintéző
* asszisztens-irattáros
* ügyfélszolgálaton biztonsági őr

**A munkaállomásokhoz kapcsolódóan elvárás (back office):**

* szerencsés, ha a munkaállomások szobákra vannak szeparálva, ahol max. 4-en ülnek együtt
* vezetői szoba legyen, vezető és helyettes ülhet együtt
* nagyszámú irat elhelyezésére lesz szükség, erre mindenképpen kell helyet dedikálni
* fontos lenne minél nagyobb közös étkező, konyha
* ha megoldható, tárgyalóhelyiség
* központi nyomtató az emeleten egy db
* az emeleti zsúfoltság elkerülése érdekében a földszinten is lehet back office iroda

**Az ügyfélfogadó térhez kapcsolódóan elvárás (front office):**

* az ügyfélteret, ülőhelyeket, nehezen mozgó ügyfelekre, illetve babakocsival, gyerekkel érkező anyukákra kell optimalizálni
* különböző típusú ügyek vannak, ezt tükröznie kell az ügyfélfogadó térnek is
	+ **2-3 munkaállomás**: nagy forgalmú, rutinjellegű, mélyebb szakértői mérlegelést és háttérmunkát nem igénylő ügyek, másolóval
	+ **3-4 munkaállomás**: komplexebb, kevésbé rutinjellegű, háttérmunkát és mérlegelést igénylő ügyek, másolóval
* sorszám alapú rendszer, sorszámhúzóval, LCD TVn sorszámkijelzővel
* biztonsági őrnek kell szintén állomás (asztal és szék)
* 5-10 várakozónak ülőhely
* ügyféltér legyen akadálymentes, legyen indukciós hurok, stb.

**Irattározás**

* Irattárolásra maximalizált helyiség (2db) szükséges
* Az irattárolókba szükséges íróasztal és egy munkaállomás, szkennerrel, nyomtatóval.

**Bontási igény**

* A homlokzat előtti acélkereteket és polikarbonátlemez betéteket el kell bontani.
* A földszinti belső téri OSB lap burkolatokat a falakról el kell távolítani.

**Tervezési feladatok**

**Bontási és jóváhagyási terv**

* bontási terv (a jóváhagyási terv ismeretében)
* szigetelési szakértés a felújítás javaslataival és költségbecsléssel a szigetelési megoldásokra
* településképi jóváhagyási terv, tervbemutató tartása az Megrendelő részére
* főépítészi konzultáció, vélemény beszerzése a Megrendelő részéről jóváhagyott vázlattervre
* tervezett állapot költségbecslés a jóváhagyási tervhez

**Kiviteli tervek elkészítése.**

1. Épületszigetelési tervek szigetelési szakértő által.
2. Bontási kiviteli terv a bontandó szerkezetekről.
3. Építészeti kiviteli terv a belső kialakításról és a homlokzat felújításáról. Építészeti kiviteli tervi műszaki leírás és árazott és árazatlan költségvetés.
4. Belsőépítészeti kiviteli tervek a berendezésről, a fal és padló, mennyezet burkolatokról, mobil és beépített bútorokról, táblafeliratokról, piperékről, szaniterekről. Alaprajzok, falnézetek, álmennyezeti genplan, konszignációk, részletrajzok. Belsőépítészeti műszaki leírás és árazott és árazatlan költségvetés.
5. Akadálymentes tervfejezet, műszaki leírás és árazott és árazatlan költségvetés.
6. Tűzvédelmi tervfejezet, árazott és árazatlan költségvetéssel, Katasztrófavédelemmel jóváhagyatva.
7. Statikai számítás, szakértés (belső udvar alatti födém teherbírása) számítás, tervezés. szakági műszaki leírás és árazott és árazatlan költségvetés.
8. Munkavédelmi tervfejezet
9. Épületgépészeti tervek: víz és csatornaterv, fűtés-hűtés, melegvíz ellátás, szellőzés, szakági műszaki leírás és árazott és árazatlan költségvetés.
10. A gépészetet vezérlő elektronikához szükséges elektromos tervek, erősáram, gyengeáram, tűzvédelemi rendszer új kiépítése, villámvédelem, ügyfélhívó rendszer, szakági műszaki leírás és árazott és árazatlan költségvetés.
11. Összesített árazott és árazatlan költségvetés
12. Tervezői nyilatkozat
13. Kivitelezési közbeszerzéshez előkészített 6000 karakteres műszaki leírás és összeállított szakértői vizsgálatok, kiviteli tervek és műszaki leírások, árazott és árazatlan költségvetések elkészítése az összes szakágban.

A fent nevezett épület felújítására szakértői, és tervezői feladatok ellátása, hatósági, szakhatósági és közműengedélyek beszerzése, kiviteli terv készítése, tervezői árazott és árazatlan költségvetési kiírással, kivitelezési közbeszerzéshez előkészített és összeállított műszaki leírás, részvétel a kivitelező közbeszerzésének eljárásában a beérkező kérdésekre adandó tervezői válaszadással.

**A kivitelezés közbeni tervezői művezetés**

Ajánlattevőnek úgy kell egyösszegű árát megadni az ajánlat során, hogy a kivitelezés alatti 6 alkalommal történő tervezői művezetés (6×félmérnöki nap) díját is belekalkulálja a megajánlott árba.

**További megrendelői kérések:**

A nyertes ajánlattevő a felméréseket, kiviteli terveket és tervezői költségbecsléseket egyezteti az Önkormányzat Polgármesteri Hivatalának érintett szervezeti egységével.